《大将 其七》
清代·徐时栋

妖氛遍地海天昏，又见舟师破虎蹲。弃甲复来难睅目，守陴皆哭早销魂。

已知将去军无托，焉得唇亡齿独存。百里封疆谁寄命，但余荒谷报君恩。

作者简介：（1814—1873）清浙江鄞县人，字定宇，一字同叔，号柳泉。道光二十六年举人。官内阁中书。家有烟屿楼，藏书六万卷。有志著述，家居不复出。治经以先秦遗说为主。有《烟屿楼读书志》、《柳泉诗文集》等。又纂有《鄞县志》。